FI Euroopan unionin virallinen lehti C 161/13

Tiivistelmä tiedoista, jotka jäsenvaltiot ovat toimittaneet perustamissopimuksen 87 ja 88 artiklan soveltamisesta maataloustuotteiden tuottamisen alalla toimiville pienille ja keskisuurille yrityksille myönnettävään valtiontukeen ja asetuksen (EY) N:o 70/2001 muuttamisesta annetun komission asetuksen (EY) N:o 1857/2006 nojalla myönnettävästä valtiontuesta

(2008/C 161/09)

Tuen numero: XA 120/08

Jäsenvaltio: Espanja

Alue: Castilla y León

Tukijärjestelmän nimike: Ayudas a los agricultores profesionales, a las explotaciones asociativas prioritarias, y a las cooperativas agrarias para la adquisición de maquinaria y equipos destinados a la prestación de servicios a terceros en la actividad agraria; Ayudas a las inversiones colectivas

Oikeusperusta: Orden de la Consejería de Agricultura y Ganadería, por la que se establecen las bases reguladoras de la concesión de las subvenciones destinadas a la mejora de las estructuras de producción y modernización de las explotaciones agrarias.

Orden de la Consejería de Agricultura y Ganadería, por la que se convocan ayudas, cofinanciadas por el Fondo Europeo Agrícola de Desarrollo Rural (FEADER), para la mejora de las estructuras de producción de las explotaciones agrarias en aplicación del Reglamento (CE) no 1698/2005 del Consejo y ayudas financiadas por la Comunidad Autónoma de Castilla y León, para la realización de otras inversiones en las explotaciones agrarias.

Tässä lomakkeessa ilmoitetut tiedot viittaavat yksinomaan säädöksen III luvussa tarkoitettuihin tukiin

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Säädöksen III luvussa tarkoitettujen kahden tukijärjestelmän mukainen tuki on vuonna 2008 yhteensä 4 500 000 EUR

Tuen enimmäisintensiteetti: Säädöksen III lukuun sisältyvien kahden tukijärjestelmän puitteissa myönnettävä tuki on enintään:

Käsitteisiin ”maatila”, ”ensisijainen” ja ”ammattimainen viljelijä” sovelletaan maatilojen uudenaikaistamisesta 4. heinäkuuta 1995 annetussa laissa N:o 19/1995 ja maaseudun kestävästä kehittämisestä 13. joulukuuta 2007 annetussa laissa N:o 45/2007 vahvistettuja määritelmiä sekä mahdollisten muutosten yhteydessä myöhemmässä kansallisessa ja/tai itsehallintoalueen lainsäädännössä vahvistettuja määritelmiä.

Hyväksyttyjen investointien kokonaismäärä kaikkien yhteisen investoinnin edunsaajien osalta ei saa ylittää seuraavia määriä:

a) 300 000 EUR hyväksyttyä investointia kohti;

b) 1 500 EUR hehtaaria kohti, kun on kyse laidunten ja vuoristolaidunten parannus- ja hoitotoimenpiteistä;

c) 15 000 EUR hehtaaria kohti, kun on kyse kastelujärjestelmän toteuttamisesta tai parantamisesta

Täytäntöönpanoajankohta: Tukijärjestelmän täytäntöönpano alkaa vuonna 2008

Tukijärjestelmän tai yksittäisen tuen kesto: Tukijärjestelmä voi olla voimassa 31.12.2013 asti

Tuen tarkoitus: Yleinen tavoite: Maaseudun elinkeinoelämän rakenteiden parantaminen ja monipuolistaminen kannustamalla Kastilia ja Leónin maatilojen investointeja tuotantokustannusten alentamiseksi.

Viitataan asetuksen (EY) N:o 1857/2006 4 artiklaan — Maatilainvestoinnit.

Tukikelpoiset investoinnit:

Tuet on tarkoitettu seuraavanlaisiin investointeihin:

investoinnit uusiin koneisiin ja laitteisiin, lukuun ottamatta traktoreiden ja muun kuljetuskaluston hankintaa,

kaikilla epäsuotuisilla alueilla voidaan myöntää tukea investointeihin, joilla on jokin seuraavista tavoitteista:

— rehuntuotanto, mukaan luettuina varastointi, säilytys ja jakelu,

— yhteislaidunten parantaminen ja hoitaminen,

— rehuntuotantoon liittyvät pienimuotoiset, ympäristön kanssa sopusoinnussa olevat vesihuoltohankkeet, mukaan luettuina pienimuotoiset kastelujärjestelmät sekä vuoristolaiduntamisen edellyttämien suojien rakentaminen tai korjaaminen, mikäli edellä mainitut toimenpiteet ovat taloudellisesti perusteltuja,

kaikilla vuoristoalueilla voidaan lisäksi myöntää tukea investointeihin, joilla on jokin seuraavista tavoitteista:

— vesipisteiden rakentaminen, mukaan luettuina vedenottoon liittyvät rakennelmat ja työt,

— laidunten ja vuoristolaidunten kulkuyhteyksien rakentaminen tai parantaminen käyttöoikeusjärjestelmästä riippumatta,

— laiduntamisessa käytettävien eläinsuojien rakentaminen tai parantaminen sekä niihin liittyvät työt ja palvelut, vuoristolaiduntamisen edellyttämät tarpeet mukaan luettuina

Alat, joita tuki koskee: Maatalous

Tuen myöntävän viranomaisen nimi ja osoite: Tuen myöntää Dirección General de Industrialización y Modernización Agraria de la Consejería de Agricultura y Ganadería, ja sen hallinnoinnista vastaa Kastilia ja Leónin alueneuvosto

C/ Rigoberto Cortejoso, 14

E-47014 Valladolid

Internet-osoite: Tukijärjestelmän teksti on saatavissa täydellisenä Kastilia ja Leónin alueneuvoston Internet-sivustolla osoitteessa:

http://www.jcyl.es/AyudaEstado20072013

Suorat linkit: http://www.jcyl.es/jcyl/ayudasestado/basesReguladoraSubvMejoraEstructurasAgrarias.doc

http://www.jcyl.es/jcyl/ayudasestado/ConvocatoriaAyudAgricProfesionExplotAsociativasCoopAgraInversColectiva.doc

Muita tietoja: Tuen hallinnoinnissa noudatetaan oikeusperustana olevan säädöksen säännöksiä, ja tuen kasautumisen osalta sovelletaan edellä mainitun asetuksen 19 artiklaa

Tuen numero: XA 122/08

Jäsenvaltio: Alankomaat

Alue: —

Tukijärjestelmän nimike tai yksittäisen tuen saaneen yrityksen nimi: Regeling LNV-subsidies

Oikeusperusta: Artikel 2:68 van de Regeling LNV-subsidies, artikel 71a van het Openstellingsbesluit LNV-subsidies 2008

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: 5 625 000 EUR

Tuen enimmäisintensiteetti: 70 %

Täytäntöönpanopäivä:

Tukijärjestelmän tai yksittäisen tuen kesto: Tukea voi hakea 1.–30. toukokuuta 2008. Viimeiset erät maksetaan 31. joulukuuta 2008

Tuen tarkoitus: Asetuksen (EY) N:o 1857/2006 11 artiklan 1 kohdan mukaan viljelijöille voidaan myöntää tukea menetyksiin, jotka ovat seurausta luonnonmullistuksiin rinnastettavissa olevista epäsuotuisista sääoloista. Alankomaiden viranomaiset aikovat edellä mainitulla säädösmuutoksella ulottaa kertaluonteisen korvauksen koskemaan niitä pieniä ja keskisuuria maatalousyrityksiä, joille aiheutui menetyksiä kovan pakkasen vuoksi 2005. Korvauksen suuruus lasketaan asetuksen (EY) N:o 1857/2006 11 artiklan 2 kohdassa tarkoitetulla tavalla. Lisätietoja laskentamenetelmästä, ks. Wijziging Regeling LNV-subsidies en het Openstellingsbesluit LNV-subsidies 2008, selitysosan kohta 2, Alankomaiden virallinen lehti N:o 38, 22. helmikuuta 2008, s. 10

Kyseessä oleva ala/olevat alat: Hedelmänviljely

Tuen myöntävän viranomaisen nimi ja osoite:

Ministerie van Landbouw, Natuur en Voedselkwaliteit Bezuidenhoutseweg 73 2500 EK Den Haag Nederland

Internet-osoite: www.overheid.nl/op/

Selitysosa: tee Internet-osoitteessa:

http://www.overheid.nl/op/

kohdassa 2a sanahaku ”Regeling LNV-subsidies” tai ”Openstellingsbesluit LNV-subsidies”. Tukijärjestelmä näkyy ensimmäisten hakutulosten joukossa.

www.hetlnvloket.nl/portal

Selitysosa: napsauta Internet-osoitteessa:

http://www.hetlnvloket.nl/portal

välilehteä ”subsidies”. Tukijärjestelmä näkyy hakutulosten joukossa

Muut tiedot: Asetuksen (EY) N:o 1857/2006 11 artiklan 3 kohdan mukaan tukikelpoisten menetysten enimmäismäärästä on vähennettävä vakuutusjärjestelmistä saadut määrät ja kustannukset, jotka eivät johdu epäsuotuisista sääoloista.

Tämä ehto täyttyy. Pakkasvaurion hetkellä ei ollut mahdollista tehdä pakkasvauriovakuutusta. Kyseisen vakuutuksen tekeminen tuli mahdolliseksi vasta Euroopan komission annettua sille hyväksyntänsä (tukitoimenpide N 124/07). Muut epäsuotuisista sääoloista aiheutuneet kustannukset eivät kuulu tuen piiriin.

Asetuksen (EY) N:o 1857/2006 11 artiklan 4 kohdan mukaan menetykset on laskettava yksittäisen maatilan tasolla.

Tämä ehto täyttyy. Korvaus riippuu arviosta yksittäisen maatilan satovauriosta.

Asetuksen (EY) N:o 1857/2006 11 artiklan 7 kohdan mukaan viranomaisten on tunnustettava virallisesti epäsuotuisat sääolot, jotka voidaan rinnastaa luonnonmullistukseen.

Alankomaiden viranomaiset ovat tunnustaneet vuoden 2005 laajat pakkasvauriot sääoloiksi, jotka voidaan rinnastaa luonnonmullistukseksi hedelmänviljelyn alalla. Näin ollen tälle alalle päätettiin tämän tukitoimen yhteydessä maksaa kertaluonteinen korvaus. Lisätietoja, ks. Kamerstukken II 2005/06, 30 300, N:o 20.

Alankomaiden viranomaiset vahvistavat, että asetuksen (EY) N:o 1857/2006 muut ehdot täyttyvät